ตอนมองดวงอาทิตย์หรือแสงดวงอาทิตย์บนฟ้าจะจามทุกครั้งเลยค่ะ เกิดจากกลไกอะไรคะ
สวัสดีค่ะ การที่บางคน เมื่อมองแสงที่จ้า แล้วจามออกมา เรียกว่าเกิด รีเฟล็กซ์จามจากแสง (photic sneeze reflex) ซึ่งปฏิกิริยาจามจากแสงนี้ พบได้ประมาณ 18%-35% ของประชากร โดยพบว่าเกิดจากการถ่ายทอดทางพันธุกรรม แบบ autosomal dominant inheritance คือ การถ่ายทอดลักษณะทางพันธุกรรมแบบยีนเด่นส่วนกลไกในการเกิดการจามยังไม่ทราบแน่ชัด มีการสันนิษฐานว่า อาจเกิดจากความสับสนของกระแสประสาทโดยเมื่อแสงที่มีความเข้มมากมากระทบที่ดวงตา แล้วเกิดการรบกวนสัญญาณประสาท ไปกระตุ้นสมองให้คิดว่าเกิดมีการระคายเคืองที่จมูกแทน แล้วสมองจึงส่งสัญญาณมากระตุ้นทำให้เกิดการจามขึ้นค่ะทั้งนี้ อาการจามเมื่อโดนแสงจ้า ไม่ได้ถือว่าอันตรายอะไรค่ะ ไม่จำเป็นต้องรักษา